Neprístupný šéf svojou charakteristikou výrazne pripomína šéfa "mlčanlivého samotára" s jedným výrazným rozdielom, ktorým je elitárstvo a arogancia.Tomáš pracoval ako dispečer dopravy. Svoju pracovnú nápň poznal, ako vlastnú košeľu. S Marekom, ktorý pôvodne pracoval na dopravnom oddelení ako technik, tvorili pohodový tandem. No, trvalo to len do chvíle, kým sa Marek nestal vedúcim.Z celkom normálneho chalana, ktorý vychádzal dobre takmer so všetkými sa vyvinul samoľúby a neprístupný šéf. Vodiči sa stali zrazu pre neho skupinou ľudí, ktorí boli pod jeho úroveň a tak sa aj k ním správal. Povýšenecky a arogantne.Tomáš veril v zdravý rozum a tak sa snažil na Mareka apelovať, odvolával sa na časy nie dávno minulé. No, to nemal robiť, dotkol sa jeho samoľúbosti. Netrvalo dlho a Marek nasadil tvrdý kurz bossingu. Obeťou nebol nikto iný, ako Tomáš.Najskôr ho začal ignorovať, ak sa Tomáš ozval, jednoducho ho prehliadol. Keďže sa vzájomne dobre poznali, aj súkromne, neváhal to Marek zneužiť a nešetril cynickými poznámkami aj na súkromie Tomáša. Bolo evidentné, že sa chce dotknú jeho sebaúcty. Na takýto útok nemal žiadny pracovný dôvod. Boli to len osobné dôvody, ktorými Marek operoval. Neskôr bolo cítiť aj jeho strach, že kolektív bude viac akceptovať dispečera dopravy, ako jeho, vedúceho oddelenia.Marek nasadil Tomášovi tvrdú kontrolu. Na jednej strane mal na neho prehnané požiadavky, na druhej strane mu neustále okliešťoval kompetencie. Psychický teror, ktorému odolával mu priniesol aj zvýšený tlak krvi. Marek, pritvrdil a zaútočil aj na jeho psychický stav. A to už Tomáš nezvládol. Od pľúc povedal Marekovi, čo si myslí a servítku si veru nedával. A to bolo veľkým prekvapením aj pre tohto "neprístupného šéfa." Tento rozhovor nemohol skončiť inak, ako výpoveďou Tomáša. Vedel to a mal ju pripravenú ešte pred touto výmenou názorov. Svoju situáciu si vyriešil tak, že načas odišiel za prácou do cudziny a po návrate si založil vlastnú prepravnú firmu. Poučenie z tohto prípadu je len jedno, že boj proti šéfovi, ktorý sa rozhodol pre psychický teror sa vyhráva len veľmi ťažko.Nabudúce: Klaudia a autoritatívny šéf.
Tomáš a jeho neprístupný šéf.
Hoci Tomáš, presne vedel, s kým má dočinenie, nedokázal predísť konkfliktom, ktoré sa črtali na pracovisku, ktorého šéfom bol podľa typológie nebezpečných šéfov, "šéf neprítupný."